CELEX: 31982R0264
Language: el
Date: 1982-02-03 00:00:00
Title: Κανονισμός (EOK) αριθ. 264/82 τής Επιτροπής τής 3ης Φεβρουαρίου 1982 περί δευτέρας τροποποιήσεως τών μέτρων διασφαλίσεως κατά τήν εισαγωγή ζώντων φυτών στήν Ελλάδα

Avis juridique important

|

31982R0264

Κανονισμός (EOK) αριθ. 264/82 τής Επιτροπής τής 3ης Φεβρουαρίου 1982 περί δευτέρας τροποποιήσεως τών μέτρων διασφαλίσεως κατά τήν εισαγωγή ζώντων φυτών στήν Ελλάδα  

Επίσημη Εφημερίδα αριθ. L 027 της 04/02/1982 σ. 0020 - 0020

***** ΚΑΝΟΝΙΣΜΟΣ (ΕΟΚ) αριθ. 264/82 ΤΗΣ ΕΠΙΤΡΟΠΗΣ  της 3ης Φεβρουαρίου 1982  περί δευτέρας τροποποιήσεως των μέτρων διασφαλίσεως κατά την εισαγωγή ζώντων φυτών στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος στις Ευρωπαϊκές Κοινότητες και ιδίως το άρθρο 130 παράγραφος 2 εδάφιο τρίτο,  τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής αγοράς στον τομέα των ζώντων φυτών και των προϊόντων της ανθοκομίας (1), και ιδιώς το άρθρο 9 παράγραφος 2,  Εκτιμώντας:  ότι η Επιτροπή δια του κανονισμού (ΕΟΚ) αριθ. 236/82 της 29ης Ιανουαρίου 1982 (2) παρέτεινε μέχρι τις 5 Φεβρουαρίου 1982 τα μέτρα διασφαλίσεως κατά την εισαγωγή στην Ελλάδα ζώντων φυτών, που θεσπίσθηκαν από τον κανονισμό (ΕΟΚ) αριθ. 3655/81 (3), εξαιρώντας από τα μέτρα αυτά τις πρώτες ύλες, που προορίζονται για την παραγωγή των ζώντων φυτών·  ότι η Ελλάδα ζήτησε από την Επιτροπή την 1η Φεβρουαρίου 1982 να παρατείνει, για μία ακόμη φορά, τα μέτρα αυτά για τα ίδια προϊόντα·  ότι η κατάσταση της αγοράς, η οποία οδήγησε στην πρώτη παράταση δεν υπέστη τροποποιήσεις· ότι για να διασφαλισθεί η κανονική διάθεση της ελληνικής παραγωγής πρέπει ως εκ τούτου να παραταθούν εκ νέου τα μέτρα διασφαλίσεως για την απολύτως αναγκαία περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 3655/81 αντικαθίσταται από το ακόλουθο κείμενο:  «Άρθρο 1  1. Η θέση εις κατανάλωση στην Ελλάδα των προϊόντων που αναφέρονται στην παράγραφο 2, συμπεριλαμβανομένων των προϊόντων που ευρίσκονται σε μία των καταστάσεων που αναφέρονται στο άρθρο 9 παράγραφος 2 της συνθήκης, απαγορεύεται μέχρι την 28η Φεβρουαρίου 1982.  2. Οι διατάξεις του παρόντος κανονισμού εφαρμόζονται στα ζώντα φυτά που υπάγονται στη διάκριση 06.02 Δ του Κοινού Δασμολογίου και αντιστοιχούν στον κώδικα ΝΙΜΕΧΕ:  - 06.02-54 και 58 (Ροδόδενδρα (αζαλέαι) )  - 06.02-83, 92 και 93 (φυτά υπαίθρου άλλα από δένδρα, δενδρύλλια και οπωροφόρα, δασικά, μοσχεύματα έρριζα και νεαρά φυτά)  - 06.02-96 και 99 (φυτά κλειστών χώρων άλλα από μοσχεύματα έρριζα και νεαρά φυτά).»  Άρθρο 2  Ο παρών κανονισμός αρχίζει να ισχύει στις 4 Φεβρουαρίου 1982. Δεν εφαρμόζεται στα προϊόντα που αναφέρονται στο άρθρο 1 παράγραφος 1, για τα οποία παρασχέθηκε απόδειξη ότι η αποστολή από την τρίτη χώρα ή το σχετικά Κράτος μέλος προς την Ελλάδα έλαβε χώρα στις 18 Δεκεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Φεβρουαρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 55 της 2. 3. 1968, σ. 1.  (2) ΕΕ αριθ. L 22 της 30. 1. 1982, σ. 61.  (3) ΕΕ αριθ. L 364 της 19. 12. 1981, σ. 29.